**Kurzusleírás (tematika)**

|  |  |  |  |  |
| --- | --- | --- | --- | --- |
| Kurzus neve: Dramaturgia | | | | |
| A kurzus oktatója/i, elérhetősége(i):  Keszthelyi Kinga / [kingakeszthelyi@yahoo.com](mailto:kingakeszthelyi@yahoo.com) / 06203664107 | | | | |
| Kód:  M-AN-301 | Tantervi hely:  Animációs kutatás és tervezés | Javasolt félév:  1. | Kredit:15 | Tanóraszám:90  Egyéni hallgatói munkaóra:360 |
| Kapcsolt kódok: | Típus: (előadás/konzultáció) | Szab.vál-ként felvehető-e?  nem | Szab.vál. esetén sajátos előfeltételek:  nincs | |
| A kurzus kapcsolatai (előfeltételek, párhuzamosságok): nincs | | | | |
| A kurzus célja és alapelvei:  A kurzus a dramaturgia elméleti kérdéseit rövid történeti áttekintésben, törvényszerűségeit és a hatáskeltés eszközeit részleteiben vizsgálja. A félév során a történetépítés, cselekményszövés, időkezelés, karakterfejlesztés, konfliktus, dialógusírás, zene- és színdramaturgia kérdéseivel foglalkozunk. A cél a hatáskeltés dramaturgiai eszközeinek tudatosítása és alkalmazásuk kompetenciájának fejlesztése. | | | | |
| Tanulási eredmények (fejlesztendő szakmai és általános kompetenciák):  Tudás:  1. Tervezési metodika (design thinking), analitikus gondolkodás  2. Kiterjedt szakmai ismeretek az animációs produkciók koncepciójának létrehozásához szükséges fejlesztési metódusokról, tartalomfejlesztési módszerekről  3. Magas szintű szakelméleti tudás: filmtörténet, filmdramaturgia, filmelemzés  Képesség:  1. Képes projektek kialakítására, fejlesztésére  2. Prezentációk készítése és előadása, retorika, pitching  3. Vitakészség, szakmai kérdésekben vélemény megfogalmazása, képviselete, amellett való érvelés    Attitűd:  1. Motiváltság és szakmai elköteleződés  2. innovatív szemlélet, interdiszciplináris látásmód  3. Adekvát válaszok keresése, azok mentén önálló alkotói metódus folyamatos fejlesztése  4. Szakmai, művészeti orientáció és tájékozódás technológiai, kulturális téren egyaránt  5. kezdeményező, vállalkozó készség  Autonómia és felelősségvállalás:  1. Egyre fokozódó önállóság problémamegoldás tekintetében  3. Nyitottság és aktív részvétel projektek kialakításában vagy formálásában. | | | | |
| A kurzus keretében feldolgozandó témakörök, témák:  1. átfogó dramaturgiai ismeretek  2. filmdramaturgia, filmelemzés  3. dialógus- és szinopszisírás gyakorlati fejlesztése | | | | |
| Tanulásszervezés/folyamatszervezés sajátosságai.  A kurzus menete, az egyes foglalkozások jellege és ütemezésük (több tanár esetén akár a tanári közreműködés megosztását is jelezve:   1. Bevezetés: Mi a dramaturgia? Rövid történeti és elméleti áttekintés. (Arisztotelész, Lessing, Diderot); Történetmesélés: az ötlettől a megvalósításig (filmek: 10 Years with Hayao Miyazaki - 1. Ponyo Is Here (részlet); Jørgen Leth: Andy Warhol Eating a Hamburger (1981) 2. Karakterépítés: a karakter belső világa, motivációja, jellemfejlődése (filmek: 10 Years with Hayao Miyazaki - 3. Go Ahead - Threaten Me (részlet); Bruno Collet: Memorable (2019) 3. Szereptípusok: protagonista, antagonista, intrikus. Az animáció gyakori szereplői gyerekkarakter, állatkarakter (antropomorfizáció) (film: Jurij Norstein: Süni a ködben, 1975) 4. Szerkezeti felépítés: történetív, expozíció, fordulat, tetőpont, megoldás, nyitott befejezés (Miyazaki: Porco Rosso dramaturgiai elemzése) 5. Krízis és konfliktus (belső és külső) – (film: Emma de Swaef-Marc James Roels: Ce magnifique gâteau! (2018) 6. Az időkezelés eszközei: késleltetés, flashback, ismétlés, kihagyás (film: Ayce Kartal: Vilaine fille (Wicked Girl) (2017) 7. A dialógusírás gyakorlata: tömörség, gazdaságosság (vendégelőadó: Spiró György) 8. A színdramaturgia használata: irányított figyelem és értelmezés (vendégelőadó: Zeke Edit látványtervező). Zenedramaturgia: a különböző zenei elemek hatásmechanizmusa (vendégelőadó: Mácsai János zenetörténész (Stanley Kubrick: Barry Lyndonja alapján) 9. Az adaptáció kérdései (Andrasev Nadja: A nyalintás nesze, Bodor Ádám: A megbocsátás című novella) 10. A szinopszisírás gyakorlata (feladat kidolgozása)   A hallgatók tennivalói, feladatai:  Az órákon való részvétel és aktív jelenlét, a közösen megnézett filmek tárgyalásában való részvétel és véleményformálás, az egyénileg vagy csoportokban kidolgozandó órai feladatok teljesítése, illetve az otthoni írásbeli feladatok teljesítése.  A tanulás környezete:  Tanterem | | | | |
| Értékelés:  A félév során beadandó írásbeli feladatok és az órán való részvétel alapján.  Teljesítendő követelmények:  Aktív és folyamatos órai jelenlét. Kiadott írásgyakorlatok elvégzése otthon, illetve az órán.  Értékelés módja: (milyen módszerekkel zajlik az értékelés {teszt, szóbeli felelet, gyakorlati demonstráció stb.})  Az írásbeli feladatok kiértékelése. Az órákon való részvétel egyéni értékelése.  Az értékelés szempontjai (mi mindent veszünk figyelembe az értékelésben):  Feladatmegoldások minősége, mennyisége és eredményessége (Tartalom)  Egyéni fejlődés (Fejlődés)  Aktív részvétel az órán feladatmegoldások terén, csapatmunkában, illetve a többi hallgatónak adott konstruktív kritikai visszajelzések formájában (Szorgalom) | | | | |
| Az érdemjegy kiszámítása (az egyes értékelt követelmények eredménye hogyan jelenik meg a végső érdemjegyben? {pl. arányok, pontok, súlyok}):  A szorgalom, fejlődés, tartalom; egyenlő arányban, számtani átlag alapján. | | | | |
| Kötelező irodalom:  Arisztotelész: Poétika (kijelölt szemelvények)  Egri Lajos: A drámaírás művészete (kijelölt szemelvények)  Bruno Bettelheim: A mese bűvölete és a bontakozó gyermeki lélek (kijelölt szemelvények)  V. J. Propp: A mese morfológiája (kijelölt szemelvények)  Ajánlott irodalom:  Walter Murch: Egyetlen szempillantás alatt. (Gondolatok a filmvágásról), Francia Új Hullám Kiadó, 2010  Raymond Queneau: Stílusgyakorlatok, Helikon, 1988; Noran, 1966  J. Huizinga: Homo ludens, Universum, 1990 | | | | |
| Egyéb információk:  A tematikában megjelölt filmeket az órák alatt együtt nézzük meg. A könyvekből kijelölt szemelvényeket az oktató biztosítja. | | | | |
| Máshol/korábban szerzett tudás elismerése/ validációs elv:   * + *nincs lehetőség elismerésre/beszámításra* | | | | |
| Tanórán kívüli konzultációs időpontok és helyszín: | | | | |